paragraph_text: Žito i sitna stoka njihov su bili glavni temelj opstanka stanovništva, no kako je bio nedovoljan mnogi izbjegoše trbuhom za kruhom. Ostatak stanovništva što ne iseljava živi od uzgoja duhana i koza, te uzgoja kukuruza koji je stigao po otkriću Amerike, no uoči Prvog svjetskog rata mnogi opet iseliše u Ameriku, a u drugoj polovici 20. stoljeća odlaze najviše u Njemačku.